Shqipëria nuk do të zhvendosë ambasadën e saj në Jeruzalem
"Shqipëria në politikën e jashtme në këtë aspekt është komplet e linjëzuar me BE” - tha zoti Rama, duke komentuar tekstin e letrës që presidenti amerikan Donald Trump, i kishte derguar një ditë më parë
Kryeministri Edi Rama publikoi në mëngjes letrën që kishte marrë nga Presidenti i ShBA-ve Donald Trump, ku mes të tjerash, e inkurajon Shqipërinë që dhe ajo të spostojë ambasadën e saj në Jeruzalem. Ndërsa më pas, gjatë një konference të përbashkët me kryeministrin e Kosovës, Hoti, Kryeministri Rama tha se Shqipëria është vendi i vetëm në Europë që ka patur më shumë hebrej pas Luftës së Dytë Botërore se sa para saj dhe i vetmi vend ku gjetën strehë, mbrojtje dhe siguri aq të madhe sa asnjë hebre nuk iu dorëzua nazistëve. - tha zoti Rama. Edhe në vitin 2017, Shqipëria votoi në favor të një rezolute të Asamblesë së Kombeve të Bashkuara përmes së cilës I bëhej thirrje Shteteve të Bashkuara që të tërhiqeshin nga vendimi për njohjen e Jeruzalemit si kryeqytet të Izraelit. Presidenti Trump e falenderonte në letër zotin Rama për mbështetjen që dha ” - shkroi presidenti Trump. Për këtë temë komentoi edhe kryeministri i Kosovës Abdullah hoti, i cili kishte qëndrim tjetër. - tha zoti Hoti. Presidenti amerikan Donald Trump e falenderonte në letër kryeministrin Rama edhe për qëndrimet që qeveria shqiptare ka mbajtur në raport me ndikimet “malinje” të Kinës, “”, duke nxitur edhe daljen e Shqipërisë nisma kineze “17+1”. Presidentit amerikan Trump i shkroi kryeministrit shqiptar Rama se “”. Kryeministri Rama tha për shtypin se “harmonia e plotë mbi 5G” mes tij dhe presidentit Trump, për të cilën folën personalisht gjatë takimit të NATO-s në Londër, është bindje e tij dhe jo një imponim nga ana amerikane. “” - tha zoti Rama. Kryeministrat Rama dhe Hoti i bënë këto komente pas një mbledhje të përbashkët të dy qeverive, ku u nënshkruan një seri marrëveshjesh për bashkëpunim ekonomik, policor dhe kulturor. Qeveria e Shqipërisë dhe ajo e Kosovës zhvilluan sot në Tiranë një mbledhje të përbashkët, ku u diskutuan projekte me interes midis dy shteteve. Përfaqësues të dy qeverive nënshkruan, në fund të kësaj mbledhjeje, një seri memorandumesh dhe marrëveshjesh bashkëpunimi në fushat e ekonomisë, sigurisë, shëndetit, arsimit dhe kulturës. Dokumentat e nënshkruara të parat sot mes dy qeverive ishin një memorandum për bashkëpunim hekurudhor, një marrëveshje për krijimin e një fondi të përbashkët në mbështetje të Luginës së Preshevës, një marrëveshje për ndihmë të ndërjelltë në raste fatkeqësish natyrore, një protokoll për bashkëpunim policor në fushën e sigurisë. Kryeministri Rama tha se faktet flasin për një përparim të prekshëm dhe asnjë marrëveshje e nënshkruar mes dy vendeve nuk ka mbetur në letrë, por disa kanë përfunduar së zbatuari, disa të tjera janë në zbatim e sipër. Me shumë rëndësi u cilësuan marrëveshjet mes dy vendeve për shmangien e tatimit të dyfishtë, për tatimin mbi të ardhurat dhe kapitalet, për parandalimin e evazionit fiskal, si dhe për mobilitetin në punë. Më tej u nënshkruan një seri memorandumesh bashkëpunimi për krijimin e korridorit digjital 5G dhe lehtësimin e lëvizjes në të ardhmen, për themelimin e ligës së përbashkët të basketbollit, për platformën e përbashkët digjitale të arsimit parauniversitar, për nënshkrimin e kalendarit të përbashkët kulturor vjetor, për bashkëprodhimin e filmit artisitik, për bashkëpunim në fushën e shëndetësisë në përballje me Covid-19. Në fund të konferencës u mësua se SHBA pritet të financojnë ndërtimin e hidrocentralit të Skavicës, i cili do të ketë shfrytëzim dhe administrim të përbashkët mes Shqipërisë dhe Kosovës, dhe një marrëveshje mund të nënshkruhet për këtë në fundjavë.